Luhansk

Ang Luhans'k (, ) o Lugansk (), at dating kilala bilang Voroshilovgrad (1935–1958 at 1970–1990) ay isang pangunahing lungsod-industriyal sa pinakasilangang bahagi ng Ukraine. Ito ang kabisera ng Luhansk Oblast. Batay sa senso noong 2001, may 463,097 katao ang lungsod. Ang populasyon ng lungsod ayon sa pagtataya noong 2013 ay 425,800.

Mula 2014 ang lungsod ay hawak ng rebeldeng grupong Luhansk People's Republic since 2014. Pagkaraang bihagin ng mga rebelde ang Luhansk at mga katimugang bahagi ng oblast, lumipat ang maka-Kiev na administrasyon sa Sievierodonetsk.

Kasaysayan

Nagsisimula ang kasaysayan ng lungsod sa taong 1795, kung kailan itinatag ng industriyalistang Briton na si Charles Gascoigne ang isang pabrika ng metal doon. Ito ang panimula ng industriya na patuloy pa ring umuunlad hanggang ngayon. Natamo ng Lugansk ang estado ng lungsod (city status) noong 1882. Matatagpuan ito sa Donets Basin, at pinaunlad ang Lugansk upang maging mahalagang sentro ng industriya sa Silangang Europa. Ang lungsod ay naging kinaroroonan ng isang pangunahing kompanya na gumagawa ng mga lokomotibo. Noong Nobyembre 5, 1935, binago sa Voroshilovgrad () ang pangalan ng lungsod, mula sa Soviet na hukbong komandante at politikong si Kliment Voroshilov. Noong Marso 5, 1958, binalik ang lumang pangalan bunga ng utos ni Nikita Khrushchev na huwag gumamit ng pangalan ng mga buhay-pang tao sa mga lungsod. Noong Enero 5, 1970, kasunod ng pagpanaw ni Voroshilov, binago muli sa Voroshilovgrad ang pangalan ng lungsod. Sa huli, noong Mayo 4, 1990, binalik ang orihinal na pangalan ng lungsod dahil sa isang kautusan mula sa Supreme Soviet ng Ukrainian SSR.

Tingnan din
Talaan ng mga lungsod sa Ukraine

Mga sanggunian

Mga ugnay panlabas

Opisyal na websayt ng konsehong panlungsod ng Luhansk (huling naisapanahon noong Hulyo 2015) 
Topographic map 1:100 000 
Historic images of Luhansk
The sightseeings of Luhansk
Marble sculpture of King of marble of Nicolai Shmatko.

Mga lungsod sa Ukraine